जम्हूरी अधिकार सभा का एबीवीपी के खिलाफ प्रदर्शन
बरनाला|जम्हूरी अधिकार सभा बरनाला की तरफ से अस्पताल पार्क बरनाला में भाजपा की एबीवीपी के खिलाफ रैली करते हुए शहर में रोष मार्च निकाला। सभा के प्रधान गुरमेल सिंह ठुल्लीवाल, सचिव बलवंत सिंह उप्पली ने कहा कि दिल्ली समेत देश के दूसरे हिसों में मोदी हकूमत की शह पर एबीवीपी की तरफ से हक, सत्य, इंसाफ की आवाज को दबाया जा रहा है। उन्होंने कहा कि देश में एबीवीपी द्वारा योजनाबद्ध ढंग के साथ लिखने, बोलने, विचारों का प्रगटावा करने वालों पर साजिशी हल्ला बोला जा रहा है। देशभक्ति के नाम पर सरकार देश के खजाने को विदेशी कंपनियों को लुटाने के लिए जोर लगा रही है। जो भी लोगों के मसलों की बात करती है उसको देशद्रोही का ख़िताब दे दिया जाता है। पंजाब में भी श्री गुरुग्रंथ साहब की बेअदबी से लेकर डेरा प्रेमियों के कत्ल तक को योजनाबद्ध ढंग के साथ अंजाम दिया गया। इसको रोकने के लिए सभी जत्थेबंदियों को आगे आने की जोरदार अपील की। इस मौके पर साथियों नरायण दत्त, जगराज टल्लेवाल, नवकिरन पत्ती,डाॅ.रजिंदरपाल, जगराज हरदासपुरा, चमकौर सिंह नैणेवाल, हरचरन सिंह चहल, चरनजीत कौर, परमजीत कौर, प्रेमपाल कौर, अमरजीत कौर, कुलवीर सिंह ठीकरीवाल, गुरजिंदर विद्यार्थी, गुरमीत सुखपुरा, राजीव कुमार, सोहण सिंह ने भी विचार पेश किए। (लखवीर सिंह)
एबीवीपी के खिलाफ बरनाला में रोष प्रदर्शन करते हुए संगठनों के नेता।
awa_Deva hin_Deva hin_Deva